กฎกระทรวงฉบับที่ ๕(พ.ศ. ๒๕๐๒)ออกตามความในพระราชบัญญัติรถยนตร์ทหารพุทธศักราช๒๔๗๖[๑] อาศัยอำนาจตามความในมาตรา ๙ แห่งพระราชบัญญัติรถยนตร์ทหารพุทธศักราช ๒๔๗๖ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ให้ยกเลิก(๑) กฎกระทรวงกลาโหมออกตามความในพระราชบัญญัติรถยนตร์ทหารพุทธศักราช ๒๔๗๖ (ฉบับที่ ๒)(๒) กฎกระทรวงกลาโหมออกตามความในพระราชบัญญัติรถยนตร์ทหารพุทธศักราช ๒๔๗๖ (ฉบับที่ ๓) และ(๓) กฎกระทรวง ฉบับที่ ๔ (พ.ศ. ๒๔๙๖)ออกตามความในพระราชบัญญัติรถยนตร์ทหาร พุทธศักราช ๒๔๗๖ข้อ ๒ รถยนต์ทหารแบ่งออกเป็นสี่ประเภท คือ รถยนต์สงครามรถจักรยานยนต์สงคราม รถยนต์ปกติ และรถจักรยานยนต์ปกติรถยนต์สงครามหมายความว่า รถยนต์ทหารที่มีไว้เพื่อการสงครามรถจักรยานยนต์สงครามหมายความว่า รถจักรยานยนต์ทหารที่มีไว้เพื่อสงครามรถยนต์ปกติ หมายความว่ารถยนต์ทหารนอกจากรถยนต์สงครามรถจักรยานยนต์ปกติหมายความว่า รถจักรยานยนต์ทหารนอกจากรถจักรยานยนต์สงครามข้อ ๓ รถยนต์สงครามและรถจักรยานยนต์สงครามให้มีเครื่องหมายพิเศษและเลขทะเบียนกำกับบนป้ายดังนี้(๑) มีเครื่องหมายพิเศษและเลขทะเบียนสีแดงบนพื้นสีขาวให้เครื่องหมายพิเศษอยู่หน้าเลขทะเบียน(๒) เครื่องหมายพิเศษ มีดังนี้ก. จักร สมอและปีก สำหรับรถของส่วนราชการที่ไม่ขึ้นกองทัพข. จักร สำหรับรถของกองทัพบกค. สมอ สำหรับรถของกองทัพเรือง. ปีกกับดาว สำหรับรถของกองทัพอากาศรถยนต์ปกติและรถจักรยานยนต์ปกติ ให้มีเครื่องหมายพิเศษและเลขทะเบียนกำกับบนป้ายเช่นเดียวกับรถยนต์สงครามและรถจักรยานยนต์สงครามแต่ให้ใช้สีขาวบนพื้นสีดำข้อ ๔ รถจักรยานยนต์ปกติและรถยนต์ปกติ นอกจากรถยนต์ประจำตำแหน่งหรือรถยนต์ประจำตัวให้มีอักษรย่อนามหน่วยสังกัดสีขาวข้อ ๕ รถยนต์ทหารที่เจ้าพนักงานรับจดทะเบียนแล้วให้ติดป้ายดังกล่าวใน ข้อ ๓ ไว้ที่รถตามกำหนดดังนี้(๑) แผ่นป้ายเลขทะเบียนรถยนต์สงครามและรถยนต์ปกติที่มีเลขหมายตรงกับทะเบียนและประวัติรถยนต์ให้ติดตรึงแนบไว้ในที่ที่เห็นได้ง่ายแต่ไกลที่หน้ารถหนึ่งแผ่น และที่ท้ายรถหนึ่งแผ่นรถยนต์สงครามที่ต้องเขียนเลขทะเบียนแทนแผ่นป้ายนั้นให้เขียนเลขทะเบียนที่มีเลขหมายตรงกับทะเบียนและประวัติรถยนต์ไว้ในที่ที่เห็นได้ง่ายแต่ไกล ที่หน้ารถหนึ่งแห่ง และที่ท้ายรถหนึ่งแห่ง(๒) แผ่นป้ายเลขทะเบียนรถจักรยานยนต์สงครามและรถจักรยานยนต์ปกติที่มีเลขหมายตรงกับทะเบียนและประวัติรถ ให้ติดตั้งตามยาวบนบังโกลนล้อหน้าหนึ่งแผ่นและติดตามขวางที่ท้ายรถหนึ่งแผ่นเฉพาะแผ่นป้ายหน้ารถต้องมีเลขทะเบียนทั้งสองข้างข้อ ๖บุคคลซึ่งสมัครเป็นผู้ขับรถยนต์ทหารหรือจะได้รับคัดเลือกให้เป็นผู้ขับรถยนต์ทหาร ต้องมีคุณวุฒิและลักษณะดังนี้(๑) มีความประพฤติดี(๒) มีร่างกายสมบูรณ์ไม่ทุพพลภาพ สามารถขับรถได้(๓) มีความรู้หลักทางเทคนิคของรถทั่วไปและรู้สมุดคู่มือประจำรถ(๔) มีความรู้และความสามารถในการถนอมรักษาตัวรถ เครื่องยนต์และส่วนประกอบของรถ(๕) มีความรู้และความสามารถในการขับรถ ตลอดจนแก้ไขเหตุขัดข้องและซ่อมแซมเบื้องต้นได้(๖) มีความรู้ระเบียบ กฎ ข้อบังคับและกฎหมายที่เกี่ยวกับการเดินรถข้อ ๗ผู้ขับรถยนต์ทหาร ต้องอยู่ภายใต้บังคับดังนี้(๑) ต้องมีใบอนุญาตพิเศษอยู่กับตัวในเวลาขับรถหรือเมื่อควบคุมผู้อื่นฝึกขับรถเพื่อแสดงต่อเจ้าพนักงานได้เสมอ และ(๒) จะให้ผู้ไม่มีใบอนุญาตพิเศษขับรถที่ตนรับผิดชอบไม่ได้ข้อ ๘[๒] ใบอนุญาตพิเศษมีลักษณะเป็นกระดาษแข็งขนาดกว้าง ๖ เซนติเมตร ยาว ๙.๕ เซนติเมตร แผ่นเดียวด้านหน้าปิดรูปถ่ายผู้ถือใบอนุญาตพิเศษ ขนาดกว้าง ๓ เซนติเมตร ยาว ๔ เซนติเมตรครึ่งตัว ไม่สวมหมวก ด้านหลังสำหรับเจ้าพนักงานกรอกรายการ ตามแบบท้ายกฎกระทรวงนี้ ใบอนุญาตนี้ต้องลงชื่อและประทับตราของเจ้าพนักงานตามข้อ๙ข้อ ๙ให้ปลัดกระทรวงกลาโหมหรือผู้ที่ได้รับมอบหมายจากปลัดกระทรวงกลาโหม เป็นเจ้าพนักงานผู้มีหน้าที่รับจดทะเบียนและออกใบอนุญาตพิเศษตามความในพระราชบัญญัติรถยนตร์ทหารพุทธศักราช ๒๔๗๖ให้ไว้ ณ วันที่ ๘ กันยายน พ.ศ. ๒๕๐๒พลเอก ถ.กิตติขจรรัฐมนตรีว่าการกระทรวงกลาโหมแบบใบอนุญาตพิเศษ[๓]แบบใบอนุญาตพิเศษ(ด้านหน้า) (ด้านหลัง)กระทรวงกลาโหมที่ วันที่ ....................... พ.ศ. ......... ใบอนุญาตพิเศษสำหรับขับรถยนตร์ทหารยศ ชื่อ .................................................. อายุ ............. ปี สังกัด ...................... ตำหนิ .................................................... อนุญาตให้ขับรถยนตร์ทหารประเภทที่ ............................................................ ................................................................ ยศ ชื่อ .................................................. เจ้าพนักงาน .............................. ๖ ซม. .............................. หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากกฎกระทรวงออกตามความในพระราชบัญญัติรถยนตร์ทหารเดิมได้กำหนดขนาดเครื่องหมายพิเศษ เลขทะเบียน และอักษรย่อ นามหน่วยสังกัดไว้ตายตัวไม่เหมาะสมกับขนาดและลักษณะของรถยนตร์ทหาร ซึ่งมีการเปลี่ยนแปลงอยู่เสมอประกอบกับกฎกระทรวงเดิมได้มีการแก้ไขเพิ่มเติมหลายครั้ง ไม่สะดวกแก่การใช้ ทั้งมีข้อความบางประการที่พ้นสมัยด้วยจึงเป็นการสมควรที่จะปรับปรุงเสียใหม่ให้สมบูรณ์และเหมาะสมยิ่งขึ้นกฎกระทรวง ฉบับที่ ๖ (พ.ศ. ๒๕๒๕)ออกตามความในพระราชบัญญัติรถยนตร์ทหาร พุทธศักราช ๒๔๗๖[๔]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขขนาดของใบอนุญาตพิเศษและขนาดของรูปถ่าย ผู้ถือใบอนุญาตพิเศษ ให้มีขนาดเดียวกับบัตรประจำตัวข้าราชการที่ใช้อยู่ในปัจจุบันเพื่อความสะดวกในการพกพาจึงจำเป็นต้องออกกฎกระทรวงนี้ภูมิกิติ/ปรับปรุง๒๐ มิถุนายน๒๕๖๒ภัทรานิษฐ์/ตรวจ๒๔ มิถุนายน๒๕๖๒กฤติญา/ปรับปรุง๘ ธันวาคม ๒๕๖๓ภิรมย์พร/ตรวจ๒๘ ธันวาคม ๒๕๖๓[๑]ราชกิจจานุเบกษา เล่ม ๗๖/ตอนที่ ๙๐/หน้า ๔๐๙/๒๒ กันยายน ๒๕๐๒[๒] ข้อ ๘แก้ไขเพิ่มเติมโดยกฎกระทรวง ฉบับที่ ๖ (พ.ศ. ๒๕๒๕) ออกตามความในพระราชบัญญัติรถยนตร์ทหารพุทธศักราช ๒๔๗๖[๓]แบบใบอนุญาตพิเศษ แก้ไขเพิ่มเติมโดยกฎกระทรวง ฉบับที่ ๖ (พ.ศ. ๒๕๒๕)ออกตามความในพระราชบัญญัติรถยนตร์ทหาร พุทธศักราช ๒๔๗๖[๔]ราชกิจจานุเบกษา เล่ม ๙๙/ตอนที่ ๓๓/ฉบับพิเศษ หน้า ๑๙/๕ มีนาคม ๒๕๒๕